Την περίοδο του Καρόλου ΣΤ΄ συνεχίστηκε σφοδρά ο Εκατονταετής Πόλεμος με τους Άγγλους, μια πρώτη προσπάθεια ειρήνης έγινε όταν ο Ριχάρδος Β΄ της Αγγλίας παντρεύτηκε την 7χρονη κόρη του Καρόλου Ισαβέλλα. Ο εμφύλιος στην Γαλλία ωστόσο μετά το 1415 ξεκίνησε σφοδρότερα ανάμεσα στην βασιλική οικογένεια και τον Οίκο της Βουργουνδίας, την κατάσταση εκμεταλλεύτηκε ο Ερρίκος Ε΄ της Αγγλίας με αποτέλεσμα τον Οκτώβριο να θριαμβεύσει επί των Γάλλων στην Μάχη του Αζενκούρ. Ο Κάρολος ΣΤ΄ και ο Ερρίκος Ε΄ υπέγραψαν τον Μάιο του 1420 την "Συνθήκη του Τρουά", σύμφωνα με αυτή ο Άγγλος βασιλιάς ορίστηκε διάδοχος του Γαλλικού θρόνου. Ο 17χρονος δελφίνος Κάρολος που είχε κατηγορηθεί το 1421 από τον κλάδο της Βουργουνδίας σαν νόθος αποκληρώθηκε. Ο Ερρίκος Ε΄ της Αγγλίας ορίστηκε διάδοχος του Γαλλικού θρόνου, με την ίδια συνθήκη ο Άγγλος βασιλιάς αρραβωνιάστηκε την κόρη του Καρόλου ΣΤ΄ Αικατερίνη των Βαλουά. Ο αποκλεισμός του δελφίνου για χάρη του Άγγλου βασιλιά δυσαρέστησε έντονα την Γαλλική αριστοκρατία που είχε την υποστήριξη του δούκα της Βουργουνδίας. Ο Δελφίνος είχε ανακηρυχτεί αντιβασιλεύς την εποχή που ο δούκας της Βουργουνδίας επιτέθηκε στο Παρίσι και συνέλαβε τον πατέρα του, είχε εγκαταστήσει την αυλή του στο Μπουρζ. Ο Κάρολος ΣΤ΄ της Γαλλίας πέθανε στο Χότελ Σαίντ-Πολ στο Παρίσι (21 Οκτωβρίου 1422), τάφηκε στην Βασιλική Σαιν-Ντενί, η σύζυγος του Ισαβέλλα της Βαυαρίας τάφηκε δίπλα του όταν πέθανε αργότερα τον Σεπτέμβριο του 1435.